hu id hu es hu hu hu da hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu en hu hu hu hu hu hu hu hu hu hu hu en en hu hu hu hu hu hu hu hu hu hu hu hu hu hu hu en hu en hu hu hu hu hu es hu hu hu da hu hu hu hu hu hu hu hu hu eo
Takács Marianna Uncategorized július 5, 2016július 10, 2016 0 Comment
Pontosabban az Ön egészségéről. Ezen keresztül az Ön jövőjéről és jövőbeli boldogságáról. Nem kétséges számomra, hogy egyetértünk ebben: az egészség és a boldogság kéz a kézben járnak.
Egészség nélkül nem létezik boldogság. Az ember boldogságra teremtetett. Nyilvánvaló ahhoz, hogy boldog lehessen, egészségesnek kell lennie.
Ne gondoljon drámai dolgokra, amikor arról beszélek, hogy az egészségtől nagyon nagymértékben függ a boldogság. Egy ember életét beárnyékolhatja már az egészség enyhe zavara is, nem csak a súlyos betegségek.
Egy kamasznak elegendő lehet annyi, hogy a bőrén pattanások, kiütések éktelenkednek. Visszahúzódóvá, gátlásossá válhat emiatt. Előfordulhat, hogy kevesebbnek gondolja magát annál, amennyit valójában ér.
Egy hölgy számára komoly szorongással járhat, ha hullani kezd a haja. Mi lesz vele? Megkopaszodik? Idővel paróka viselésére kényszerül? Tud neki segíteni valaki ebben, vagy magára marad gyötrő kétségeivel?
Már az ilyen és ezekhez hasonló „apróságok” is megkeseríthetik egy ember életét. Nem véletlenül írtam idézőjelben: „apróságok”.
Nem! Nem azok. Fontos kérdések.
Nem csak azért fontos kérdések, mert gyötrelmet jelenthetnek egy ember számára. Azért is, de egy másik fontos tényező miatt is.
Ezek az „apróságok” ugyanis az egészség meggyengülésének megnyilvánulásai. Még nem betegségek ugyan, de az úgynevezett „teljes egészség” állapotától való eltávolodás figyelmeztető jelei.
Képzeljen el egy édesanyát, aki a munkahelyéről rendszeresen fáradtan esik haza, és már nem igazán marad ereje és türelme arra, hogy törődjön gyermekeivel, vagy a férjével. Igaz ugyan, hogy ez az asszony még nem beteg a szó orvosi értelmében, de az élete bizony már nem teljes értékű. Talán még vádolja is önmagát az állapota miatt. Tételezzük fel, hogy orvosilag kivizsgálták, és semmilyen szervi eltérést nem találtak nála. Kihez forduljon? Őrajta ki fog segíteni? Hogyan szerezheti vissza hajdani csillogását és életerejét?
Milyen jövő elé néz egy olyan fiatalember, akit huszonéves korában már délután húz az ágy, és reggelenként alig győzi összeszedni az erejét, hogy kikászálódjon a paplanja alól? Rászámoljuk a tízediket (Az ökölvívó-sportból származó kifejezés. Amikor egy ökölvívó megrendül az elszenvedett ütésektől, a bíró tízig számol, és ezalatt eldönti, hogy a versenyző folytathatja-e a mérkőzést. Amikor valakire rászámolják a tízediket, az azt jelenti, hogy az illető veszített. Ellenfele kiütéssel győzött. Esetünkben azt jelenti, hogy az élet maga alá gyűrte, legyőzte a személyt.), mint a bokszmeccsen a bíró a szédelgő ökölvívóra, vagy van még lehetősége talpra állni?
Mit kezdjen egy szülő a gyermekével, ha az iskolából azt a hírt kapja, hogy csemetéje szétszórt, nem tud koncentrálni és figyelni az órán? Térdepeltesse kukoricára? Vigye pszichológushoz? Eltűrje, hogy ráragasszák a bélyeget? „figyelemzavaros a kölök”.
(A felnőttek és a gyermekek körében általánosan előforduló egyszerű jelenség, amikor az érintett egyén nem tud kitartóan egy meghatározott dologra koncentrálni, mert szinte bármi könnyen eltereli a figyelmét. A jelenséghez gyakran kapcsolódik szokatlan mértékű mozgásban megnyilvánuló aktivitás. Gyermekekkel kapcsolatban a figyelemzavar még jelentősebb probléma, hiszen megnehezíti a gyermekek képzését, oktatását.
A figyelemzavar hátterében szinte minden esetben valamilyen nagyon egyszerű kiváltó ok áll. Figyelemzavart okozhat például az, ha az olvasott, tanulmányozott anyag egyáltalán nem is érdekli a gyermeket, vagy abban nem ért valamit. Figyelemzavart okozhat a kialvatlanság vagy az egyszerű éhség, ha például egy gyermek nem alszik eleget, vagy nem kap elegendő valóban tápláló ételt. Nagyon gyakran okoz figyelemzavart például a különböző B-vitaminok hiánya, amelyek közül kiemelkedő a B1-vitamin. Napi 100-500 mg B1—vitamin még a jelentős mértékű figyelemzavart is néhány napon belül megszüntetheti.
Megjegyzendő, hogy a figyelemzavart ma szokásos betegségdiagnózisként is használni. Valójában ez egy kitalált betegség, egy mesterségesen kreált diagnózis. Ezt a betegséget nagyon gyakran abból a célból propagálják, hogy a kezelésként alkalmazott gyógyszerek eladásából anyagi haszonhoz jussanak a gyógyszert gyártók és forgalmazók, illetve az érdekeltségi köreibe tartozók. A figyelemzavar „gyógyítására” alkalmazott gyógyszerkészítmények nagyon ártalmasak, lényegében olyan drogok, amelyek a hozzászokás veszélye mellett károsíthatják az idegrendszert, miközben valójában nem kezelik a kiindulási problémát. Ezek alkalmazása helyett célszerű a valódi kiváltó okot megkeresni, amelyekből fentebb kapott ízelítőt.
Érdemes arra is figyelni, hogy egy rosszul táplált, vitaminhiányos felnőtt kerülhet olyan rossz testi és szellemi állapotba, amelyben a gyermekek normális elevensége és aktivitása már-már elviselhetetlen mértékűnek tűnik. Egy ilyen felnőtt szemében tehát „betegnek” tűnhetnek a kicsattanóan egészséges gyermek is. Ebben az esetben természetesen a rossz állapotából fakadóan intoleránssá vált felnőtt szorul valódi segítségre.)
Mi a megoldás egy egyetemista számára, amikor azt tapasztalja, hogy hamar elfárad tanulás közben? Még egy adag erős kávé? Valamilyen mesterséges élénkítőszer? Vagy egyszerűen csak várjunk, hátha csoda történik?
Tud-e segíteni a feleségén egy „kispapa”, amikor asszonykája várandós, és panaszt panaszra halmozva kínlódja végig a gyermekvárás állítólag áldott állapotát?
Vajon csak az altató jelent megoldást azok számára, akik fáradtan esnek be az ágyba, de mégsem jön a szemükre álom, és csak gyötrődve forgolódnak? Létezik a bódítószereknél okosabb válasz a rossz álmokra? Mit javasoljunk azoknak az embereknek, akik visszatérően összetörten éberednek, úgy mintha egy mozsárban töltötték volna az éjszakát?
Tudunk-e segítő kezet nyújtani szüleink vagy nagyszüleink felé, amikor úgy tűnik, hogy életerejük nagyon megkopott? Még nem betegek, de valahogyan elesetté, eltörődötté váltak. Vagy csak legyintsünk beletörődően? „Ah, a korral jár. Nincs olyan csoda, ami segíthetne rajtunk.”
Mitévők legyünk, amikor azzal kell szembenéznünk, hogy már nem vagyunk szellemileg olyan frissek, mint annak előtte?
Valóban nyugtatószerekre szorulunk, amikor indokolatlannak tűnő feszültséget, idegességet érzünk? Azokban az időszakokban, amikor feleslegesen aggodalmaskodunk, csak a divatos hangulatjavító „csodaszerek” segítenek?
A fáradékonyságot tudjuk be egyszerűen az évek múlásának? Fogjuk a stresszre? Tekintsük korunk „népbetegségének”, ahogyan azt a bizonyos „szakemberek” ajánlják?
Ki segít rajtunk, amikor azon kapjuk magunkat, hogy az immunrendszerünk gyengén muzsikál, és visszatérő, úgynevezett „szokványos” náthácskák és influenzák vernek le a lábunkról?
Vagy lépjünk túl ezeken a kérdéseken, és ne is keressünk kiutat?
Nézzük meg, hogy tudok-e Önnek elfogadható, működőképes válaszokkal szolgálni.
(Forrás: Dr.Lenkei Gábor könyvéből:  Miért van szükségük az egészséges embereknek vitaminpótlásra?)
Bármilyen kérdése merül fel, kérem vegye fel velünk a kapcsolatot
Nobel-díjra terjesztett kutató orvos
Copyright © 2017 Štefan Péter István Minden jog fenntartva Elérhetőség: office@phneutral.eu
Nobel-díjra terjesztett kutató orvos
Ez a weboldal sütiket használ. Az Uniós törvények értelmében kérem, engedélyezze a sütik használatát, vagy zárja be az oldalt. További információ Elfogadom
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.